PROFEETALLISESSA VAAKAKUPISSA
9/12 Oletko mukana?
Olet sydämellisesti tervetullut katsomaan Taivas TV7:ää -
ja ohjelmaamme, Profeetallisessa vaakakupissa.
Tänään saarnani aiheena on "Oletko mukana?"
Aloitamme ristimällä kätemme ja rukoilemme yhdessä.
Isä, Jeesuksen nimessä, kiitän Sinua, että siunaat tämän hetken!
Kiitos, että sanoma, jonka saan tänään jakaa, -
on taivaasta ajoitettu. Jeesuksen nimessä, aamen.
Menemme Raamatun jakeeseen 1. Joh. 1:7: -
"Mutta jos me valkeudessa vaellamme, -
niinkuin hän on valkeudessa, -
niin meillä on yhteys keskenämme, -
ja Jeesuksen Kristuksen, -
hänen Poikansa, veri puhdistaa meidät kaikesta synnistä."
1. Joh. 2:2: -
"Ja hän on meidän syntiemme sovitus; eikä ainoastaan meidän, -
vaan myös koko maailman syntien."
Nostan esille totuuden Jeesuksen takaisin paluusta.
Esitän kysymyksen: Oletko mukana, tai valmistautunut siihen?
Kysyn sitä hyvin nöyränä.
Mutta kun kerron, mitä Jeesus on sanonut, -
teen sen suurella rohkeudella.
Olemme juuri lukeneet veren ja sovituksen voimasta, -
sekä sovituksen välttämättömyydestä.
Sillä sinun ja minun on oltava valmiina, kun käskyhuuto kuuluu.
Johannes nostaa esille Jumalan lupauksen toivon -
Jeesuksesta, sovittajastamme.
Hän nostaa esille jumalallisen lupauksen Hänestä, joka sanoi: -
"... että tekin olisitte siellä, missä minä olen." (Joh. 14:3)
Hän antaa meille voimallisen julistuksen veren merkityksestä, -
joka on vertaansa vailla kaikelle muulle opetukselle.
Jo yksinkertaisen opetukseni alussa, -
sanon hyvin selvästi, -
että Jeesus voi ja haluaa varjella sinua, jotta saat olla mukana.
Tuskin kenellekään on epäselvää, että elämme pahassa maailmassa, -
joka eksyttää meitä.
Emme ole tästä maailmasta, -
vaan olemme taivaan kansalaisia, kirjoittaa apostoli Paavali.
Kun Jeesus istuu Pietarin, Jaakobin ja Johanneksen kanssa -
Öljymäellä, temppeliä vastapäätä, -
he kyselevät Jeesukselta lopun ajoista.
He kysyivät: "Sano meille: milloin tämä tapahtuu, ja -
mikä on merkki siitä, että kaikki tämä alkaa lopullisesti toteutua?"
Uskon, että he halusivat tietää, jotta voisivat olla valmiina.
Silloin Jeesus vastasi nopeasti ja selvästi: -
"Katsokaa, ettei kukaan teitä eksytä.
Monta tulee minun nimessäni sanoen: 'Minä se olen', -
ja he eksyttävät monta."
(Mark. 13:5-6.)
Jeesus tuo esille tärkeimmän seikan sille, joka haluaa varjeltua.
Hän kehottaa meitä valvomaan.
Tulee aina olemaan voimia, -
jotka haluavat pettää, hämmentää -
ja johtaa harhaan Jeesuksen opetuslapsia.
Paniikki siitä, mitä näemme tapahtuvan, -
kristittyjen uneliaisuus, -
sekä väärät opit ovat niitä aseita, -
jotka on kohdistettu meitä vastaan.
Kaikki nämä asiat, joista puhuin, ovat yhtä tuhoisia.
Siksi Jeesus varoittaa meitä olemaan uskollisia ja valvomaan.
Samalla hän kertoo, mitä kaikissa profetioissa painotetaan.
Profetiat ovat käytännöllisiä eivätkä pohdiskelevia.
Niiden ensisijaisena tehtävänä ei ole ennustaa tulevaisuutta -
vaan auttaa meitä ymmärtämään nykyisyyttämme, -
tämän hetken tilannetta.
Profetian tarkoituksena ei myöskään ole tyydyttää uteliaisuuttamme -
vaan säästää meidät hämmingiltä.
Jeesus tuo esille asian, kun hän opettaa kymmenestä neitsyestä.
Viisi heistä oli ymmärtäväistä ja viisi tyhmää. (Matt. 25:1-13)
Se tarkoittaa sitä, että öljyä on sekä lampussa että astiassa.
Näin Jumalan Henki auttaa sekä nykyisinä että tulevina päivinämme.
Kun Jeesus puhuu kymmenestä neitsyestä, -
niin kerrotaan jotain merkillistä.
Heille kaikille tuli uni, ja he nukkuivat.
Viidellä ymmärtäväisellä oli öljyä sekä lampuissaan että astioissaan.
Tyhmillä taas oli vain sopiva määrä öljyä lampuissaan.
Juuri tämä "sopiva" kristillisyys on tuhoisaa monille.
Kuulemme oikeastaan Pyhän Hengen huutavan meille, -
kuten ennen vanhaan huudettiin kutsuhuuto rautatieasemilla: -
"Ottakaa paikkanne, sulkekaa ovet ja portit!"
On jotain, joka meidän täytyy kokea.
Se on pyhityksen voima.
Tänään kohtaamme usein eräänlaista kristillisyyttä, -
joka on hyvin vesitettyä.
Se on asennoitunut menestykseen ja aineellisiin saavutuksiin.
Menestyskristillisyyden leviämisen myötä -
seurakunnasta tulee yhä kuivempi ja elottomampi, ajanviettopaikka.
Sen sijaan sen pitäisi olla Jumalan kohtaamisen paikka.
Muistatko Jeesuksen, kun hän tuli temppeliin? (Joh. 2:13-22)
Hän näkee murheekseen, kuinka pyhäkkö ja esipihat -
olivat hänen sanojensa mukaan muutettu "ryövärien luolaksi".
Hän ajoi ulos kaikki, jotka myivät ja ostivat pyhäkössä.
Se herätti luonnollisesti valtavasti huomiota.
Monet suuttuivat, kun Jeesus käyttäytyi tuolla tavalla.
Meidän täytyisi pyytää Pyhää Henkeä valaisemaan sisimpäämme, -
jotta näemme matkapukumme, -
joka on likainen ja tahrainen.
Meidän on kuultava, että Jeesus on antanut meille ihanan varmuuden.
Joh. 10:27-30: -
"Minun lampaani kuulevat minun ääntäni, ja minä tunnen ne, -
ja ne seuraavat minua.
Ja minä annan heille iankaikkisen elämän, ja he eivät ikinä huku, -
eikä kukaan ryöstä heitä minun kädestäni.
Minun isäni, joka on heidät minulle antanut, on suurempi kaikkia, -
eikä kukaan voi ryöstää heitä minun isäni kädestä.
Minä ja isä olemme yhtä."
Oletko samaa mieltä kanssani, että Jeesus puhuu auktoriteetilla?
Hän on kaikkien auktoriteettien yläpuolella.
Hän sanoo, että hänen lampaansa kuulevat hänen ääntänsä.
Haluan kysyä sinulta ja myös itseltäni, -
kuuletko Herran äänen?
Kuuletko Pyhän Hengen kehotuksen: -
"Ottakaa paikkanne, sulkekaa ovet ja portit!"
Sen tähden meidän täytyy nousta junaan, -
joka vie meidät taivaaseen, -
ja sulkea portit maailman ajattelutavalta.
Suljemme ovet hetkiseksi, ja pääsemme Jumalan luo.
Apostoli sanoo liikuttavasti: -
"Mutta itse rauhan Jumala pyhittäköön teidät kokonansa, -
ja säilyköön koko teidän henkenne ja sielunne ja ruumiinne -
nuhteettomana meidän Herramme -
Jeesuksen Kristuksen tulemukseen.
Hän, joka teitä kutsuu, on uskollinen, -
ja hän on sen myös tekevä." (1. Tess. 5:23-24.)
Miten vahvoja sanoja!
Miten ihana tervehdys taivaan Jumalalta!
Rauhan Jumala itse pyhittää meidät täydellisesti.
Mitä pyhitys on?
Pyhittyminen ei merkitse täydellisyyttä -
vaan erottautumista toisenlaiseen elämään.
Henkemme, sielumme ja ruumiimme, varjellaan pyhityksessä, -
jotta Jeesuksen palatessa olisimme ilman tahroja.
On kirjoitettu, että Hän, joka teitä kutsuu, on uskollinen.
Se on elävän Jumalan teko.
Siksi voit nostaa pääsi ja olla onnellinen.
Voit laulaa koko sydämestäsi, että sinäkin olet mukana.
Olet varmaankin kuullut pienestä tytöstä, joka sai läksyksi jakeen -
joka piti osata pyhäkoulussa seuraavana sunnuntaina.
Se oli psalmista 23: "Herra on minun paimeneni, -
ei minulta mitään puutu."
Hän tulee pyhäkouluun, ja opettaja kysyy häneltä: -
"Osaatko jakeen?"
Silloin pikkutyttö sanoo: "Herra on minun paimeneni, -
minä en sieltä puutu."
Opettajaa varmaan hymyilytti ja hän korjasi jakeen.
Tyttö oli kuitenkin oikeassa.
Jos Herra on paimenemme ja luotamme hänen uskollisuuteensa, -
silloin et tule puuttumaan taivaan valtakunnasta.
Sanokoonpa vihollinen mitä hyvänsä sinulle: "Olet kadotettu, -
olet epäonnistunut, et koskaan pääse taivaaseen."
Muista, ettei hän tee mitään muuta, kuin valehtelee sinulle.
Sinä pääset maaliin, jos pysyt Jeesuksen Kristuksen lähellä.
Sinä pääset hänen lupauksensa mukaan helmiportin sisäpuolelle.
Eräänä päivänä olemme kotona taivaan valtakunnassa -
pelastettuina.
Ainut asia, jonka saan mukaani valkoisen valtaistuimen eteen, -
on pelastettu sieluni.
Se riittää, sillä kaikki syntini sovitettiin, -
kun Jeesus kuoli puolestani Golgatalla.
Siksi taivaasta tulee sinulle totta.
Saat kävellä kultakaduilla -
ja laulaa Mooseksen ja Karitsan uutta virttä.
On ihmeellisiä keinoja, jotka pitävät sinua valmiina, -
kunnes käskyhuuto kajahtaa.
Tärkein ja ratkaisevin on Jeesuksen sovintoveri.
Se vuosi Jeesuksen särkyneestä sydämestä -
ja on ainoa puhdistusaine, joka kelpaa Jumalan edessä.
Tuhannetkaan hyvä teot -
eivät riitä helmiporttien sisäpuolelle pääsemiseksi.
Uskonnollisuuskaan ei avaa helmiportteja.
Jeesuksen sovittavan sydämen veri -
aukaisee sinulle taivaan akkunat ja ovet ikuiseen maailmaan.
Monet meistä lasketaan hautaan.
Ylösnousemus ja taivaan valtakunta -
odottavat niitä, jotka uskovat -
ja vastaanottavat Jumalan ikuiset lupaukset.
Siksi apostoli Paavali kirjoittaa -
1. Tess. 4:16-18:ssa:
"Sillä itse Herra on tuleva alas taivaasta käskyhuudon, -
ylienkelin äänen ja Jumalan pasunan kuuluessa, -
ja Kristuksessa kuolleet nousevat ylös ensin;
sitten meidät, jotka olemme elossa, jotka olemme jääneet tänne, -
temmataan yhdessä heidän kanssaan -
pilvissä Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Herra itse on tuleva alas taivaasta, käskyhuudon, -
ylienkelin äänen ja Jumalan pasunan kuuluessa.
Raamatun mukaan hänen jalkansa seisovat sinä päivänä Öljymäellä, -
ja Öljymäki halkeaa kahtia.
Silloin haudat avautuvat.
Silloin ne, jotka kuolivat uskossa Jeesukseen, -
nousevat ylös uusina luomuksina, -
muuttuneissa uusissa ruumiissaan.
Heidät nostetaan Herraa vastaan yläilmoihin.
He eivät tule meidän jälkeemme.
Heidät herätetään ennen meitä.
Sitten meidät kaikki yhdessä temmataan pilvissä Herraa vastaan.
Sitten sanotaan: "Ja niin me aina saamme olla Herran kanssa."
Oletko silloin mukana? Se on kallisarvoinen kysymys.
On hyvä elää sillä tavalla, että voit turvallisin mielin -
odottaa Jeesusta jokaisena päivänä.
Älä odota peläten vaan iloisella mielellä.
Älä pelkää sitä, mitä tulet kohtaamaan, -
vaan odota varmana siitä, että olet pelastettu.
"Minut hän on pelastanut. Auta mua kiittämään."
Meidän tulevaisuuttamme ei ole hirveä sodan runtelema maailma, -
aseiden ja pommien hajottamana.
Taivas on jotain paljon ihanampaa ja parempaa; -
se on taivaallinen asunto, jonka Isä Jumala on valmistanut.
Se on maa, jossa ei ole sotia. Voiko olla ihanampaa?
Rauhaarakastavat ihmiset laulavat rauhasta.
Mietin, olisiko meillä rauhaa, jos he saisivat hallita?
Kapakkalaulutkaan -
eivät tuo kovin paljon iloa tai rauhaa.
Mutta olemme matkalla maahan, jossa ei ole sotaa, väkivaltaa, -
moraalittomuutta, sairautta joka meitä täällä vaivaa, -
eikä sitä tuhoa, jota vihollinen on aikaansaanut -
aina lankeamisen päivästä lähtien.
Kaikki se, millä hän on meidät leimannut, -
murretaan ikuisiksi ajoiksi.
Me saamme olla turvassa ainiaan.
Lauloimme tätä laulua: -
"Saatko olla mukana, kun valtava ihmisjoukko valtaistuimen edessä -
korottaa ylistyslaulunsa Herralle Jumalalle."
Rakas ystäväni, elät maailmassa, -
joka hämmentää sinua ja tekee sinusta valvomattoman, -
niin että melkein menetät toivosi.
Nosta katseesi kaiken yläpuolelle.
Kiinnitä katseesi pelastuksen Herraan ja Jumalaan.
Pääset mukaan.
Hän on luvannut antaa sinulle rauhansa, ja Hän varjelee sinua.
Hän kantaa sinua voimakkailla käsivarsillaan.
Vielä on pari minuuttia aikaa.
Haluan kuitenkin osoittaa lämpimän vetoomuksen sinulle.
Varmista, että olet sinulle kuuluvalla paikalla.
Matkalippusi on jo maksettu. Kaikki on valmista.
Sulje ovi ja portti perässäsi.
Kuuletko, kuinka Pyhä Henki huutaa: -
"Menkää paikoillenne, sulkekaa ovet ja portit!"
On aika heilauttaa kättä ja hyvästellä tämä maailma.
On aika kertoa, että olet menossa maahan, -
jossa ei ole syntiä eikä saastaa.
Sinne haluan kaikki tuttavani.
Meidän jokaisen tulisi olla Nooan kaltaisia, -
kun hän rakensi arkin ja saarnasi yli sata vuotta.
Meidän pitää kertoa sukulaisille, ystäville ja naapureille: -
"Ottakaa paikkanne, pelastuksen vaunu lähtee pian taivasta kohti!"
Jumala sinua siunatkoon, että olet valmiina. Hän auttaa sinua, -
niin että matkapukusi vaihdetaan morsiuspukuun!
Aamen!
Ajattele, että voimme olla mukana tukemassa TV7:ää -
ja levittämässä ilosanomaa!
Haluan vedota sinuun, että olet mukana ja annat runsaan lahjasi -
evankeliumin työhön, jotta voimme jakaa sanomaa, -
Jeesuksesta Kristuksesta koko Skandinavian alueelle!
Suomennos: Anneli Olin